Afdraandes het ook bulte | Netwerk24
Deur Andró Griessel 29 Augustus 2020 06:30
Dekades van opbrengs is nie altyd 'n goeie teken nie. Foto: Pixabay
So 'n paar jaar gelede praat iemand my om om aan die Karoo-tot-Kus-bergfietswedren deel te neem.
Jy's mos taamlik fiks, sê hulle. Die profiel wys dit is afdraand en jy sal dit baie geniet, sê hulle.
Prestasie, of somtyds net om klaar te maak waarmee jy begin het, verg swoeg en opoffering. Dit bly my dus altyd verstom hoe baie beleggers reken dat bogemiddelde langtermynprestasie haalbaar is sonder om soms lang tydperke van swak prestasie te aanvaar.
Waarom is ek skepties oor of beleggers wat nóú hul buitelandse blootstelling wesenlik vergroot, die rit gaan hê wat hulle verwag?
Sien die bygaande grafiek van die S&P 500 se prestasie oor die afgelope 25 jaar en let dan op die volgende:
'n Paar opsommende gedagtes: Die beleggingsghoeroe Warren Buffett het 'n sêding: "You can never sell right, you can only buy right."
Jy moet jouself afvra of waar die S&P 500 nou is, 'n goeie intreepunt is, want as punt H dieselfde as punt B is, wag daar dalk 'n baie lang opdraand. En dan praat ek nie eens van die Nasdaq en sogenaamde FANG- (Facebook, Amazon, Netflix en Alphabet/Google) aandele nie.
Wees versigtig vir maklike antwoorde op komplekse vrae. Vir die meeste mense maak wesenlik groter blootstelling aan buitelandse bates wel sin, maar behalwe as opbrengs nie meer saak maak nie, maak die terme (wisselkoers en valuasievlakke) waarteen jy belê, wel saak.
'n Benadering van "kom ons koop die indeks en trek ons ore plat" gaan dalk nie die gewensde uitkoms hê nie.